Lexus IS

Lexus IS er en personbilsmodel fra den japanske bilfabrikant Toyota, som til sine dyrere bilmodeller benytter varemærket Lexus. Lexus IS hed i Japan frem til modelskiftet i efteråret 2005 dog Toyota Altezza og kom på markedet i 1998. De forskellige versioner af IS-serien hedder IS 200, IS 300, IS 220d, IS 250(C), IS 350 og IS-F og har enten bag- eller firehjulstræk (IS 200 SportCross).


Markedsposition 
I Europa konkurrerer IS-serien blandt andet med de ligeledes baghjulstrukne BMW 3-serie og Mercedes-Benz C-klasse. På trods af et omfangsrigt standardudstyr har IS-serien ikke opnået større succes indenfor sit markedssegment. I USA sælger IS-serien, åbenbart på grund af mærket Lexus' større popularitet, betydeligt bedre. En yderligere grund til de lave salgstal i Europa er det begrænsede motorprogram, som frem til modelskiftet i 2005 ikke omfattede nogen versioner med dieselmotor. Først ved modelskiftet i november 2005 kom en helt nyudviklet bil på markedet med tre nye motorer; en 2,5-liters benzinmotor i IS 250, en 3,5-liters benzinmotor i IS 350 (kun i Nordamerika og Japan) og en 2,2-liters dieselmotor i IS 220d (kun Europa).

I Japan blev med anden generation af IS-serien navnet Lexus genintroduceret, hvormed modelbetegnelsen Toyota Altezza bortfaldt og blev afløst af den over hele verden gældende betegnelse Lexus IS. Dermed bortfaldt også de hidtil benyttede Altezza-modelbetegnelser AS 200, RS 200 og AS 300.

Første generation (XE1)  

I efteråret 1998 blev den første generation (XE1) af Lexus IS introduceret. I Europa kom modellen på markedet i foråret 1999.

Modellen, som i første omgang kun fandtes som sedan, skulle udvide Lexus' kundekreds med yngrere købere.

Modelprogrammet blev samtidig med et diskret facelift i efteråret 2001 udvidet med en hatchback betegnet SportCross.

Tekniske data

Anden generation (XE2)  

Med IS-serien, hvor IS står for "Individual Sports", konkurrerer Lexus på det europæiske marked i den store mellemklasse med BMW 3-serien og Audi A4. Anden generation har V6-motor og for første gang en firecylindret dieselmotor. 2,2-litersmotoren med commonrail-indsprøjtning og 130 kW (177 hk) kommer fra Toyota Avensis, Corolla Verso og Auris. Nyt var også en 2,5-liters V6-benzinmotor med direkte indsprøjtning og 153 kW (208 hk). Dieselmotoren findes kun med sekstrins manuel gearkasse, og benzinmotoren på det europæiske marked findes både med manuelt og med automatgear.

På North American International Auto Show i Detroit introduceredes i 2006 den nye Lexus IS-F. Den sportsligt betonede IS-F er udstyret med en V8-motor på 5,0 liter med 311 kW (423 hk). Det maksimale drejningsmoment på 505 Nm overføres gennem Lexus' nye automatgear med otte trin. Modellen kom til Europa i første kvartal af 2008.

Facelift 
I april 2009 blev IS-serien for første gang modificeret. Derved blev fronten nydesignet med bl.a. andre tågelygter og baglygterne blev ændret så et L (for Lexus) går henover lygteglasset.. Også teknikken blev modificeret.

I juni 2009 introduceredes cabrioletudgaverne IS 250C og IS 350C (ikke i Europa). Taget består af en fast fuldstændig aluminiumskonstruktion, som i tre dele kan foldes fuldautomatisk sammen i bagagerummet på 20 sekunder. Interiøret samt V6-motorerne på 2,5 og 3,5 liter er de samme som i sedanen.

Som en af få Lexus-modeller findes IS indtil videre ikke som hybridbil; i USA og Japan sælges i stedet Lexus HS for at lukke dette hul.

I rammerne af et yderligere facelift i november 2010, som medførte en modificeret kølergrill og modificerede kofangere samt nydesignede for- og baglygter, fulgte en til dieselversion, hvis effekt er reduceret med 20 kW (27 hk) til 110 kW (150 hk). Derved faldt brændstofforbruget til 5,1 l/100 km (134 g/km CO2). Denne nye version er frem for alt tilegnet erhvervskunder, hvor 110 kW (150 hk) er grænsen for motorydelse. Konkurrenten BMW 320d findes også i en lignende flådeversion.

Lexus IS-F

Tekniske data 

* Kun for Nordamerika og Japan

Noter

Eksterne henvisninger 

 Officielt websted 

IS
Store mellemklassebiler
Baghjulstrukne biler
Biler introduceret i 1998
Biler fra 1990'erne
Biler fra 2000'erne
Biler fra 2010'erne
Cabrioleter